b'\n_START_ARTICLE_\nTamisa\n_START_SECTION_\nOriginea numelui\n_START_PARAGRAPH_\nDiferen\xc8\x9ba dintre scriere \xc8\x99i pronun\xc8\x9bia numelui Tamisei \xc3\xaen limba englez\xc4\x83 se datoreaz\xc4\x83 unei p\xc4\x83reri larg r\xc4\x83sp\xc3\xa2ndite \xc3\xaen timpul Rena\xc8\x99terii conform c\xc4\x83reia numele Thames este o variant\xc4\x83 de rescriere din limba greac\xc4\x83 veche \xc3\xaen englez\xc4\x83 a numelui r\xc3\xa2ului Thyamis, ce se g\xc4\x83se\xc8\x99te \xc3\xaen regiunea Epir a Greciei. Aceast\xc4\x83 opinie este legat\xc4\x83 de ipoteza unor istorici privind originea greac\xc4\x83 a unor triburi celtice timpuri. Conform acestei ipoteze, ortografia numelui ar fi fost schimbat\xc4\x83 din cuv\xc3\xa2ntul Temese (din originalul englezei evului mediu timpuriu, Middle English) prin schimbarea literei t cu grupul th, care este o aproximare bun\xc4\x83 \xc3\xaen scrierea utiliz\xc3\xa2nd litere latine a literei grece\xc8\x99ti \xce\x98. Ast\xc4\x83zi, cei mai mul\xc8\x9bi dintre speciali\xc8\x99tii \xc3\xaen domeniu cred c\xc4\x83 Temese provine, de fapt, din termenul latin Temesis, care la r\xc4\x83ndul s\xc4\x83u ar proveni din celticul (bretonicul, mai exact) Tamesa, av\xc3\xa2nd traducerea aproximativ\xc4\x83 cel/cea \xc3\xaentunecat(\xc4\x83).\n_START_SECTION_\nCursul Tamisei\n_START_PARAGRAPH_\nLungimea total\xc4\x83 a Tamisei este de 346 kilometri. Izvorul s\xc4\x83u se g\xc4\x83se\xc8\x99te la circa 1,6 km nord de satul Kemble, \xc3\xaen apropierea localit\xc4\x83\xc8\x9bii Cirencester \xc3\xaen Cotswolds. Mai apoi, p\xc3\xa2r\xc3\xa2ul devenit r\xc3\xa2u curge prin Lechlade, Oxford, unde este denumit The Isis, o varia\xc8\x9bie a denumirii sale latine\xc8\x99ti, Temesis._NEWLINE_\xc3\x8enainte de a ajunge \xc3\xaen zona Londrei extinse (Greater London area), r\xc3\xa2ul Tamisa curge prin Abingdon, Wallingford, Reading, Henley-on-Thames, Marlow, Maidenhead, Windsor, Eton, Staines \xc8\x99i Weybridge._NEWLINE_Din \xc3\xaemprejurimile Londei extinse, r\xc3\xa2ul trece Syon House, Hampton Court, Kingston, Richmond (locul faimosului punct de belvedere de pe Richmond Hill) \xc8\x99i Kew \xc3\xaenainte curgerii sale prin Londra central\xc4\x83. \xc3\x8en partea central\xc4\x83 a Londrei, r\xc3\xa2ul formeaz\xc4\x83 una din axele principale ale ora\xc8\x99ului \xc3\xaentre Palatul Westminster (Palace of Westminster) \xc8\x99i Turnul Londrei (Tower of London). Odat\xc4\x83 cu trecerea de centrul Londrei, r\xc3\xa2ul, devenit fluviu dup\xc4\x83 debit, sec\xc8\x9biune \xc8\x99i aspect, trece de Greenwich \xc8\x99i Dartford \xc3\xaenainte de intrarea sa \xc3\xaen Marea Nordului printr-un estuar larg \xc8\x99i dragat continuu aflat \xc3\xaen apropierea localit\xc4\x83\xc8\x9bii Southend-on-Sea._NEWLINE_Zona la vest de Londra este curent cunoscut\xc4\x83 sub numele de Thames Valley (Valea Tamisei), \xc3\xaen timp ce \xc3\xaentreaga zon\xc4\x83 aflat\xc4\x83 la est de faimosul pod numit Tower Bridge este cunoscut\xc4\x83 sub numele de Thames Gateway.'